

# INSTITUCIONI I PRESIDENTIT TË REPUBLIKËS

**SHPALLJE PËR NËPUNËS CIVIL, LËVIZJE PARALELE,**

**PRANIM NË SHËRBIMIN CIVIL,**

**NË KATEGORINË EKZEKUTIVE.**

**Institucioni i Presidentit të Republikës**

**Drejtoria e Përgjithshme e Menaxhimit Financiar, Burimeve Njerëzore dhe Shërbimeve,**

**Drejtoria e Shërbimeve Mbështetëse**

Në zbatim të nenit 22 dhe nenit 25, të ligjit nr. 152/2013 “Për nëpunësin civil” i ndryshuar, Vendimit të Këshillit të Ministrave nr. 243, datë 18/03/2015, Institucioni i Presidentit të Republikës shpall procedurën e lëvizjes paralele dhe të pranimit në shërbimin civil, për pozicionin:

* Specialist IT
* Kategoria e pagës III-b.

*Pozicioni më sipër, i ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës së pranimit nga jashtë shërbimit civil.*

# Për të dy Procedurat (lëvizje paralele dhe pranim në shërbim civil) mund të aplikohet në të njëjtën kohë!

Afati për dorëzimin e dokumentave për: LËVIZJE PARALELE

**23.01.2023**

Afati për dorëzimin e dokumentave për: PRANIM NË SHËRBIM

**27.01.2023**

**Përshkrimi përgjithësues i punës për pozicionin si më sipër është:**

* Realizon me çdo kusht, sigurimin e gatishmërisë maksimale teknike, organizon dhënien e suportit, kontaktit të pare dhe riparimit, në rastin e defekteve ose anomalive, për të gjitha paisjet dhe aparaturat elektronike të institucionit dhe gjithë shërbimeve kryesore, që sigurohen prej tyre.
* Mirëmban dhe kryen shërbimet dhe serverin për pajisjet fundore të rrjetit informatik si: PC, Printera, Fakse, Fotokopje, dhe shërbimet e riparimit të programeve të domosdoshme të Microsoft dhe antivirus për çdo përdorues.
* Kontrollon dhe mirëmban Sistemin e sigurisë së institucionit, Kamerat, Akses, Kontrollerat, Skanerit, Detektorët metalikes, Sistemin e sinjalizimit dhe mbrojtjes kundër zjarrit etj, dhe mundëson trajnimin për personelin punonjës të Gardës së Republikës në institucion dhe për Grupin e Shoqërimit të Presidentit për këtë sistem.
* Kontrollon dhe mirëmban Pajisjet qendrore UPS 15KVA dhe 60 KVA për sigurimin e furnizimit me energji elektrike të pandërprerë për zyrat dhe ambientet kryesore në përdorim personal të Presidentit të Republikës.
* Mirëmban dhe mundëson shërbimin me Aparatura Fonie dhe Sisteme Konferencë, regjistrimet audio/video dhe editimet për zbardhjen, publikimin dhe arkivimin e materia leve për aktivitet ceremoniale të Presidentit të Republikës brenda dhe jashtë institucionit.
* Bashkëpunon për sigurimin e mirëmbajtjes, dhe gatishmërisë teknike, të sistemeve elektronike, pajisjeve dhe shërbimeve TIK, sigurisë, etj të Presidentit të Republikës në rezidenca dhe jashtë institucionit.
* Plotëson specifikime teknike të prokurimeve, ndjek realizimin e tyre për plotësimin e nevojave të institucionit për pajisje, sisteme elektronike, baze materialo teknike dhe shërbimet kryesore dhe specifike të institucionit të Presidentit të Republikës.
* Mban përgjegjësi direke për ruajtjen e konfidencialitetit dhe privatësisë e të dhënave të marra në funksion të ushtrimit të detyrave funksionale, të parashikuara nga rregulloret dhe legjislacioni në fuqi.
* Përgjigjet për zbatimin e Legjislacionit të klasifikuar sekret shtetëror për komunikimet elektronike dhe propozon masa kur konstaton mos’ zbatimi të tij.
* Ka përgjegjësi për kryerjen në kohë dhe me cilësi të detyrave që mbulon në kuadrin e aktivitetit të Drejtorisë, Sektorit , zbatimin dhe respektimin e procedurave ligjore dhe akteve të brendshme të Institucionit.

# LËVIZJA PARALELE

**1**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

# KUSHTET PËR LËVIZJEN PARALELE DHE KRITERET E VEÇANTA

**1.1**

**Kandidatët duhet të plotësojnë kushtet për lëvizjen paralele si vijon:**

a- Të jenë nëpunës civilë të konfirmuar, brenda së njëjtës kategori (ekzekutive);

b- Të mos kenë masë disiplinore në fuqi;

c- Të kenë të paktën vlerësimin e fundit “mirë” apo “shumë mirë”.

# Kandidatët duhet të plotësojnë kërkesat e posaçme si vijon:

* Diplomë të nivelit “Master Profesional”, në shkenca kompjuterike/inxhineri elektronike/informatike/informatike ekonomike”, ose Diplomë të Integruar të Nivelit të Dytë (DIND), të barasvlershme me to sipas legjislacionit të arsimit të lartë.
* Të ketë të paktën 1 vit përvojë pune.

# DOKUMENTACIONI, MËNYRA DHE AFATI I DORËZIMIT

**1.2**

Kandidatët që aplikojnë duhet të dorëzojnë Dokumentet si më poshtë:

1. Kërkesë personale për vendin vakant që konkurron;
2. Jetëshkrimi profesional, përfshirë të dhënat e kontaktit, postën elektronike zyrtare dhe adresën postare;
3. Kopje të njehsuar të dokumenteve (diplomë, listë notash, letërnjoftimi (ID)). Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
4. Fotokopje të librezës së punës (të gjitha faqet që vërtetojnë eksperiencën në punë);
5. Vetëdeklarim të gjendjes gjyqësore;
6. Vërtetim të gjendjes shëndetësore;
7. Vërtetim nga institucioni ku është i punësuar që nuk ka masë disiplinore në fuqi;
8. Kopje e njehsuar e vlerësimit të fundit të punës nga eprori direkt;
9. Çdo dokumentacion tjetër që vërteton plotësimin e kushteve të mësipërme, si dhe trajnime, kualifikime, arsimin shtesë, vlerësimet pozitive apo të tjera të përmendura në jetëshkrim.

***Dokumentet duhet të dorëzohen me postë apo drejtpërsëdrejti në institucion, brenda datës 23.01.2023.***

**REZULTATET PËR FAZËN E VERIFIKIMIT PARAPRAK**

**1.3**

Jo më vonë se data ***25.01.2023****,* njësia e menaxhimit të burimeve njerëzore të Institucionit të Presidentit të Republikës, do të shpallë në faqen zyrtare të internetit të institucionit dhe në portalin “Shërbimi Kombëtar i Punësimit”, listën e kandidatëve që plotësojnë kushtet e lëvizjes paralele dhe kërkesat e posaçme, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kërkesat e posaçme, do të njoftohen individualisht nga njësia e menaxhimit të burimeve njerëzore të Institucionit të Presidentit të Republikës, *(nëpërmjet kontakteve të lënë në jetëshkrimin personal të dorëzuar).*

# FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA

**1.4**

Kandidatët do të vlerësohen në lidhje me:

* Njohuritë mbi Kushtetutën e Republikës së Shqipërisë;
* Kodin e Procedurave Administrative të Republikës së Shqipërisë, (ligji nr. 44/2015) të ndryshuar;
* Ligjin nr. 90/2012, “Për organizimin dhe funksionimin e administratës shtetërore”;
* Njohuritë mbi legjislacionin për nëpunësin civil (ligji nr. 152/2013, “Për nëpunësin civil”, i ndryshuar,
* Njohuritë mbi ligjin nr. 7961, datë 12.7.1995 “Kodi i Punës i Republikës së Shqipërisë”, i ndryshuar;
* Legjislacionin për rregullat e etikës në administratën publike (ligji nr. 9131, datë 8.9.2003).

# MËNYRA E VLERËSIMIT TË KANDIDATËVE

**1.5**

**Kandidatët do të vlerësohen në lidhje me Dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën, si dhe certifikimin pozitiv ose për vlerësimet e rezultateve individuale në punë në rastet kur procesi i certifikimit nuk është kryer. Totali i pikëve për këtë vlerësim është 40 pikë.

# Kandidatët gjatë intervistës së strukturuar me gojë do të vlerësohen në lidhje me:

1. Njohuritë, aftësitë, kompetencën në lidhje me përshkrimin e pozicionit të punës;
2. Eksperiencën e tyre të mëparshme;
3. Motivimin, aspiratat dhe pritshmërinë e tyre për karrierën;

Totali i pikëve për këtë vlerësim është 60 pikë.

# DATA E DALJES SË REZULTATEVE TË KONKURIMIT DHE MËNYRA E KOMUNIKIMIT

**1.6**

Në përfundim të vlerësimit të kandidatëve, informacioni për fituesin do të shpallet në faqen zyrtare të internetit të institucionit dhe në portalin “Shërbimi Kombëtar i Punësimit”.

# PRANIM NË SHËRBIM CIVIL

**2**

Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet procedurës së pranimit në shërbim civil.

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit nr. 152/2013 “Për nëpunësin civil” i ndryshuar.

# KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIM CIVIL DHE KRITERET E VEÇANTA

**2.1**

**Kushtet që duhet të plotësojë kandidati në procedurën e pranimit në shërbim civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtje penale me dashje;

# Kandidatët duhet të plotësojnë kriteret e veçanta si vijon:

* Diplomë të nivelit “Master Profesional”, në shkenca kompjuterike/inxhineri elektronike/informatike/informatikw ekonomike”, ose Diplomë të Integruar të Nivelit të Dytë (DIND), të barasvlershme me to sipas legjislacionit të arsimit të lartë.
* wTë ketë të paktën 1 vit përvojë pune.

# DOKUMENTACIONI, MËNYRA DHE AFATI I DORËZIMIT

**2.2**

Kandidatët që aplikojnë duhet të dorëzojnë Dokumentet si më poshtë:

1. Kërkesë personale për vendin vakant që konkurron;
2. Jetëshkrimi profesional, përfshirë të dhënat e kontaktit, postën elektronike zyrtare dhe adresën postare;
3. Kopje të njehsuar të dokumenteve (diplomë, listë notash, letërnjoftimi (ID), Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
4. Fotokopje të librezës së punës (të gjitha faqet që vërtetojnë eksperiencën në punë)). Vetëdeklarim të gjendjes gjyqësore;
5. Vërtetim të gjendjes shëndetësore;
6. Vërtetim nga institucioni ku është i punësuar që nuk ka masë disiplinore në fuqi;
7. Çdo dokumentacion tjetër që vërteton plotësimin e kushteve të mësipërme, si dhe trajnime, kualifikime, arsimin shtesë, vlerësimet pozitive apo të tjera të përmendura në jetëshkrim.

***Dokumentet duhet të dorëzohen me postë apo drejtpërsëdrejti në institucion, brenda datës 27.01.2023.***

**REZULTATET PËR FAZËN E VERIFIKIMIT PARAPRAK**

**2.3**

Njësia përgjegjëse e burimeve njerëzore, do të shpallë në faqen zyrtare të internetit të Institucionit të Presidentit të Republikës, listën e kandidatëve që plotësojnë kushtet dhe kriteret e veçanta për procedurën e pranimit në kategorinë ekzekutive, si dhe datën, vendin dhe orën e saktë ku do të zhvillohet testimi me shkrim dhe intervista.

Në të njëjtën datë, kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen individualisht në mënyrë elektronike për shkaqet e mos kualifikimit (nëpërmjet adresës së e-mail).

# FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA

**2.4**

**Kandidatët do të testohen me shkrim në lidhje me:**

* Njohuritë mbi Kushtetutën e Republikës së Shqipërisë;
* Kodin e Procedurave Administrative të Republikës së Shqipërisë, (ligji nr. 44/2015) të ndryshuar;
* Ligjin nr. 90/2012, “Për organizimin dhe funksionimin e administratës shtetërore”;
* Njohuritë mbi legjislacionin për nëpunësin civil (ligji nr. 152/2013, “Për nëpunësin civil”, i ndryshuar,
* Njohuritë mbi ligjin nr. 7961, datë 12.7.1995 “Kodi i Punës i Republikës së Shqipërisë”, i ndryshuar;
* Legjislacionin për rregullat e etikës në administratën publike (ligji nr. 9131, datë 8.9.2003).

# Kandidatët gjatë intervistës së strukturuar me gojë do të vlerësohen në lidhje me:

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmërinë e tyre për karrierën.

# MËNYRA E VLERËSIMIT TË KANDIDATËVE

**2.5**

**Kandidatët do të vlerësohen në lidhje me:**

1. Vlerësimi me shkrim, deri në 60 pikë;
2. Intervista e strukturuar me gojë që konsiston në motivimin, aspiratat dhe pritshmërinë e tyre për karrierën, deri në 25 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.

# DATA E DALJES SË REZULTATEVE TË KONKURIMIT DHE MËNYRA E KOMUNIKIMIT

**2.6**

Në përfundim të vlerësimit të kandidatëve, Institucioni i Presidentit të Republikës do t’i njoftojë ata individualisht në mënyrë elektronike për rezultatet (nëpërmjet adresës së e-mail-it). Institucioni i Presidentit të Republikës do të shpallë fituesin në faqen zyrtare dhe në portalin “Shërbimi Kombëtar i Punësimit”.

**INSTITUCIONI I PRESIDENTIT TË REPUBLIKËS**

**NJËSIA PËRGJEGJËSE**